每次提起大埔美食都總會想起一些餐廳，陳漢記便是其中之一，尤其是煲仔飯，相信大埔人絕不陌生。今次來陳漢記就叫了排骨煲仔飯，即叫即整的煲仔飯要等一陣也是少不了，「食好野要等是常識吧」。等了十多分鐘，煲仔飯終於上檯，一打開蓋，香味即刻出晒黎，加點特製豉油，撈兩撈就食得。味道方面十年如一日，仍然保持高水準，排骨鬆軟有咬口，連骨都是軟的，可以咬出排骨的甘香，配上又熱又乾身的飯，口感十足，個人覺得「佐敦果D煲仔飯」完全比不上。單單一個煲仔已經令我一整晚很飽很滿足了。